google/wiki40b huggingface dataset:
हरीश रावत

हरीश रावत (जन्म २७ अप्रैल १९४८) भारतीय राजनीतिज्ञ हैं जो फ़रवरी २०१४ में उत्तराखण्ड के मुख्यमंत्री बने। पाँच बार भारतीय सांसद रह चुके रावत भारतीय राष्ट्रीय कांग्रेस के नेता हैं। १५वीं लोकसभा में तत्कालीन प्रधानमंत्री मनमोहन सिंह के नेतृत्व में जल संसाधन मंत्री केन्द्रीय मंत्री रह चुके हैं। वो संसदीय मामलों के मंत्रालय, कृषि मंत्रालय, खाद्य प्रसंस्करण उद्योग मंत्रालय (२०११-२०१२) और श्रम और रोजगार मंत्रालय (२००९-११) में राज्य मंत्री के रूप में कार्य कर चुके हैं।
राजेन्द्र कुमार

फिल्मी सफ़र

राजेन्द्र कुमार ने अपने फ़िल्मी सफ़र की शुरुआत १९५० की फ़िल्म जोगन से की जिसमें उनको दिलीप कुमार और नर्गिस के साथ अभिनय करने का अवसर मिला। उनको १९५७ में बनी मदर इंडिया से ख्याति प्राप्त हुयी जिसमें उन्होंने नर्गिस के बेटे की भूमिका अदा की। १९५९ की फ़िल्म गूँज उठी शहनाई की सफलता के बाद उन्होंने बतौर मुख्य अभिनेता नाम कमाया। 

६० के दशक में उन्होंने काफ़ी नाम कमाया और कई दफ़ा ऐसा भी हुआ कि उनकी ६-७ फ़िल्में एक साथ सिल्वर जुबली हफ्ते में होती थीं। इसी कारण से उनका नाम 'जुबली कुमार' पड़ गया।

अपने फ़िल्मी जीवन में राजेन्द्र कुमार ने कई सफल फ़िल्में दीं जैसे धूल का फूल (१९५९), दिल एक मंदिर (१९६३), मेरे महबूब (१९६३), संगम (१९६४), आरज़ू (१९६५), प्यार का सागर, गहरा दाग़, सूरज (१९६६) और तलाश।

उनको सर्वश्रेष्ठ अभिनेता की श्रेणी में फ़िल्मफ़ेयर पुरस्कार के लिए फ़िल्म दिल एक मंदिर, आई मिलन की बेला और आरज़ू के लिए नामांकित किया गया और सर्वश्रेष्ठ सह अभिनेता की श्रेणी में संगम के लिए।

१९७२ से उनको राजेश खन्ना से स्पर्धा का सामना करना पड़ा। इसी दौरान नूतन के साथ उन्होंने फ़िल्म साजन बिना सुहागन (१९७८) में काम किया। ७० के दशक के आख़िर से ८० के दशक तक उन्होंने चरित्र भूमिका की ओर रुख़ किया। उन्होंने कई पंजाबी फ़िल्मों में भी काम किया जैसे तेरी मेरी एक जिन्दड़ी।

१९८१ में उन्होंने अपने पुत्र कुमार गौरव को फ़िल्मों में लव स्टोरी नामक फ़िल्म से प्रवेश करवाया। इस फ़िल्म के निर्माता-निर्देशक होने के साथ-साथ उन्होंने इस फ़िल्म में कुमार गौरव के पिता की भूमिका भी अदा की। यह फ़िल्म बॉक्स ऑफ़िस में बहुत सफल सिद्ध हुयी। उन्होंने अपने पुत्र को लेकर कई और फ़िल्में भी निर्मित कीं। १९८६ में उन्होंने अपने पुत्र और संजय दत्त को लेकर नाम फ़िल्म बनाई जो फिर से बॉक्स ऑफ़िस में धमाल करने में कामयाब हुयी। उनका आख़िरी अभिनय Earth फ़िल्म में था।

व्यक्तिगत जीवन

उनका विवाह शुक्ला नामक महिला के साथ हुआ और दोनों की तीन संतानें हुयीं-एक पुत्र तथा दो पुत्रियाँ। उनके पुत्र कुमार गौरव का विवाह राज कपूर की पुत्री रीमा के साथ तय हुआ था लेकिन किसी कारणवश वह रिश्ता टूट गया। इसके पश्चात् उसका विवाह सुनील दत्त और नर्गिस की पुत्री नम्रता- जो कि संजय दत्त की बहन हैं- के साथ संपन्न हुआ। 

निजी जीवन में राजेन्द्र कुमार तथा राज कपूर बहुत घनिष्ठ मित्र थे लेकिन उनकी संतानों के रिश्ते टूट जाने से उनके रिश्ते में भी खटास आ गई।
वह सुनील दत्त के भी काफ़ी क़रीबी मित्र थे और सुनील दत्त के अनुसार जब वह अपने पुत्र संजय दत्त के संकट से जूझ रहे थे तो राजेन्द्र कुमार ने उनकी बहुत मदद की।

अपने ७०वें जन्मदिन से सिर्फ़ ८ दिन पहले १२ जुलाई १९९९ को कैन्सर की बीमारी के चलते उनका देहवसान हो गया।
पल्लवी जोशी

पल्लवी जोशी हिन्दी फ़िल्मों की एक अभिनेत्री हैं।
हर्षा भोगले

प्रारंभिक जीवन

हर्षा भोगले A.D.Bhogle के बेटे हैं जो की एक फ्रेंच प्रोफेसर और उनकी माँ का नाम शालिनी भोगले है जो की मनोविज्ञान की प्रोफेसर हैं। वह हैदराबाद पब्लिक स्कूल गए और बाद में ह्यदेरबाद के ओस्मानिया यूनिवर्सिटी से केमिकल इंजीनियरिंग की पढ़ाई की। उन्होंने अपना स्नातकोत्तर कार्यक्रम PGDM भारतीय मैनेजमेंट संसथान अहमदाबाद से किया। स्नातक स्तर की पढ़ाई के बाद उन्होंने एक एडवरटाइजिंग एजेंसी में दो वर्षो तक काम किया जिसके बाद वे स्पोर्ट्स मैनेजमेंट कंपनी में दो वर्षो के लिए जुड़ गए।

कैरियर

भोगले ने अपने करियर की शुरुआत APCA के क्रिकेट खिलाडी के तौर पर की और छोटे स्तर की क्रिकेट में हिस्सा लिया। फिर उन्होंने हैदराबाद में रहते हुए 19 साल की उम्र में आकाशवाणी में कमेंट्री की शुरुआत की। 1991-92 में वे ऑस्ट्रेलियाई ब्राडकास्टिंग कारपोरेशन के तरफ से भारत के क्रिकेट सीरीज के दौरान आमंत्रित किये जाने वाले पहले भारतीय क्रिकेट कमेंटेटर बने।
1995 के बाद से, वह विश्व के हर भाग से ESPN STAR Sports के लिए लाइव क्रिकेट को प्रस्तुत कर रहे हैं।
उन्होंने ऑस्ट्रेलिया में 2011–'12 श्रृंखला को पूरी तरह से एबीसी रेडियो के लिए कवर किया। .
हर्षा ने 2009 से इंडियन प्रीमियर लीग के हर सीजन को कवर किया है। .उन्हें  भारतीय खिलाड़ियों से कथित तौर पर आलोचना की वजह से अप्रैल 2016 में बीसीसीआई ने कमेंटरी टीम से हटा दिया था। लकिन उनके बोलने के अधिकार का भारत में काफी लोगों ने समर्थन किया है।
उन्होंने ईएसपीएन और स्टार स्पोर्ट्स के लिए काफी टेलीविज़न शोज होस्ट किये हैं।
हर्षा ने अपनी ऑनलाइन उपस्थिति को युट्यूब पर आउट ऑफ़ बॉक्स विथ हर्षा को होस्ट कर विस्तार किया।
भोगले को क्रिकइन्फो  के द्वारा कराये गए पोल में प्रशंसनिये टीवी क्रिकेट कमेंटेटर चुना गया।
भोगले 2008 आईपीएल  में मुंबई इंडियंस के सलाहकार थे।  

किताबें

वह और उनकी  पत्नी अनीता भोगले ने  एक किताब लिखी है जिसका शीर्षक जीतने के रास्ते है जो की  व्यापार के ज्ञान से तैयार की खेल की दुनिया पर आधारित है। यह पुस्तक स्पोर्स्ट्स संचार में दस वर्षो के काम और अनुभव का परिणाम है।

व्यक्तिगत जीवन

हर्षा की शादी अनीता से हुई है जो आईआईएम-अहमदाबाद में उनकी सहपाठी थी।
लोयला स्कूल जमशेदपुर

लोयला स्कूल जमशेदपुर की स्थापना 1947 में सोशायटी ऑफ जीशस द्वारा की गयी थी जो एक जेसुइट मतावलंबी के थे जिन्होंने पूरे भारत में कई स्कूल एवं कालेजों की स्थापना की है। इस विद्यालय के सचालन का ज़िम्मा लोयला जमशेदपुर, नामक एक संस्थान के हाथों में है जो एक पंजीकृत संस्था है।

लोयला गीत

लोयला, लोयला, वी सिंगा आवर प्राउड रिफ़्रेन

लोयला, लोयला, टिल द एकोज रिंग अगेन

फार हियर वी आर आल ट्रू, ऐंड आवर हर्टस आर स्ट्रांग

ऐंड मेरीली वी आल सिंग, ऐज वी मार्च अलांग

लोयोला, लोयोला, टिल थे एकोज रिंग अगेन

संपर्क सूत्र

लोयल स्कूल
जमशेदपुर
झारखंड

831001
भारत

दूरभाष: (जूनियर स्कूल) 91-657-2222934

दूरभाष: (सीनियर स्कूल) 91-657-2231795
इंजन

इंजन या मोटर उस यंत्र या मशीन (या उसके भाग) को कहते हैं जिसकी सहायता से किसी भी प्रकार की ऊर्जा का यांत्रिक ऊर्जा में रूपांतरण होता है। इंजन की इस यांत्रिक ऊर्जा का उपयोग, कार्य करने के लिए किया जाता है। अर्थात् इंजन रासायनिक ऊर्जा, विद्युत ऊर्जा, गतिज ऊर्जा या ऊष्मीय ऊर्जा को यांत्रिक ऊर्जा में बदलने का कार्य करता है। वर्तमान युग में अंतर्दहन इंजन तथा विद्युत मोटरों का अत्यन्त महत्व है।
थलसेना

थलसेना (Army) किसी देश की सेना का वह भाग होता है जो मुख्य रूप से ज़मीन पर युद्ध लड़ता है।
इंटरनेट रेडियो

स्ट्रीमिंग

स्ट्रीमिंग प्रौद्योगिकी एक लोस्सीध्वनी कोडेक की सहायता से इंटरनेट रेडियो को प्रसारित करने में इस्तेमाल की जाती है। स्ट्रीमिंग ऑडियो प्रारूपों में शामिल हैं "एमपी 3 (MP3), ओग्ग वोर्बिस, विंडोज मीडिया ऑडियो, रियल ऑडियो और एचई-एएसी (HE-AAC) या एएसी (aac) प्लस)". ध्वनि आंकड़े एक श्रृंखला में स्थानीय नेटवर्क या इंटरनेट पर टीसीपी (TCP) या यूडीपी (UDP) पैकेटों में लगातार संचरित ("स्ट्रीम") किये जाते हैं और फिर रिसीवर पर पुनः एकत्रित करके एक या दो सेकण्ड के बाद बजाये जाते हैं। इस देरी को अंतराल कहा जाता है और डिजिटल ऑडियो प्रसारण के कई चरणों में इसे शामिल किया जाता है।

अनुकरण

एक स्थानीय टर्नर अनुकार कार्यक्रम में सभी ऑनलाइन रेडियो शामिल होते है जिन्हें शहर में सामान्य रेडियो से भी सुना जा सकता है।
शेर सिंह राणा

समशेर सिंह राणा उर्फ़ पंकज सिंह (जन्म:17 मई 1976) ने डकैत से सांसद बनी फूलन देवी की हत्या की। शेर सिंह राणा का जन्म 17 मई 1976 को उत्तराखंड के रुड़की में हुआ था।

फूलन देवी की हत्या

25 जुलाई 2001 को दिल्ली स्थित सरकारी आवास के सामने फूलन देवी की गोलियों से भूनकर हत्या कर दी गई। इस घटना के दो दिन बाद आरोपी शेर सिंह राणा ने देहरादून में पुलिस के सामने आत्मसमर्पण कर दिया और हत्या में शामिल होने की बात स्वीकार कर ली। इस हत्या को अंजाम देने का जो कारण सामने आया वह चौंकाने वाला था। पुलिस के अनुसार राणा ने बहमई हत्याकांड में मारे गए 22 ठाकुरों की हत्या का बदला लेेेेने के लिए हत्या की।

जेल से फरार

लगभग तीन साल बाद 17 फ़रवरी 2004 को राणा फिल्मी अंदाज में तिहाड़ जेल से फरार हो गया। तिहाड़ जैसी अतिसुरक्षित जेल से किसी कैदी का फरार हो जाना अपने आप में बड़ी बात थी। इसलिए राणा एकाएक फिर सुर्खियों में आ गया। लेकिन 17 मई 2006 को राणा को एक बार फिर कोलकाता के एक गेस्ट हाउस से गिरफ्तार कर लिया गया।

2012 विधानसभा चुनाव

शेर सिंह राणा ने 2012 में उत्तर प्रदेश के जेवर से निर्दलीय चुनाव भी लड़ा लेकिन हार गया। वह पांचवें नंबर पर आया था। यह चुनाव क्षेत्र जातीय समीरकरण के हिसाब से ठाकुर बाहुल्य है।

राणा पर फिल्म

"एंड ऑफ़ बैंडिट क्वीन" नामक फिल्म शेर सिंह राणा के जीवन पर आधारित हैं, जिसमें शेर सिंह राणा का किरदार अभिनेता नवाजुद्दीन सिद्धिकी ने निभाया है।

आजीवन कारावास

अगस्त 2014 में दिल्ली की एक निचली अदालत ने फूलन देवी हत्याकांड के दोषी शेर सिंह राणा को उम्रकैद तथा 1 लाख रुपए के जुर्माने की सजा सुनाई है।
उदयांचल

यह हिन्दी पुस्तकों के एक प्रमुख प्रकाशक हैं।
२४८८ ईसा पूर्व

२४८८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४८८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रीतम प्यारे और वो

कहानी

यह कहानी प्रीतम और प्यारे के भूतो को पकड़ने पर आधारित है। जिसे हास्य रूप देने के लिए इसमें किसी भी भूत को यह दोनों नहीं पकड़ पाते हैं और इन दोनों की गलतियों के कारण गलती से भूत पकड़ में आ जाते है। इसमें दारा कोयला मुख्य खलनायक पिसाच है। जब धारावाहिक के शुरुआत में यह प्रीतम और प्यारे के परिवार को अपने महल में फसा लेता है पर प्रीतम और प्यारे की गलती के कारण उन आत्माओं को वहाँ से भागना पड़ता है। इसके पश्चात दारा कोयला उन लोगो को मारने का प्रयास करते रहता है। प्रीतम और प्यारे के दारा कोयला को हराने के पश्चात टिकु किलवाला के कहने पर वे दोनों भूतनाशक बन जाते हैं। इसके पश्चात प्रति दिन वे नए आत्माओं से लड़ते हैं और गलती के कारण पकड़ लेते हैं। यह अंत तक इसी प्रकार के प्रतिदिन के कहानी के अनूसार चलता रहता है।
नीलदर्पण

नीलदर्पण बांग्ला का प्रसिद्ध नाटक है जिसके रचयिता दीनबन्धु मित्र हैं। इसकी रचना १८५८-५९ में हुई। यह बंगाल में नील विद्रोह का अन्दोलन का कारण बना। यह बंगाली रंगमंच के विकास का अग्रदूत भी बना। कोलकाता के 'नेशनल थिएटर' में सन् १८७२ में खेला गया यह पहला व्यावसायिक नाटक था।

परिचय

बांग्ला नाटकार दीनबन्धु मित्र का 1860 में प्रकाशित नाटक ‘नील दर्पण’ एक सशक्त नाट्य कृति ही नहीं, एक महत्त्वपूर्ण ऐतिहासिक दस्तावेज भी है। इस नाटक में बंगाल में नील की खेती करने वाले अँग्रेजों द्वारा शोषण, भारतीय किसानों के ऊपर अमानुषिक अत्याचारों की बड़ी भावपूर्ण अभिव्यक्ति हुई है।
नाटक की बंगाली समाज और अँग्रेज शासक दोनों में अपने-अपने ढंग से तीव्र प्रतिक्रिया हुई। यही नहीं, इस नाटक को पढ़कर उस जमाने की चर्च मिशनरी सोसाइटी के पादरी रेवरेंड जेम्स लौंग बहुत द्रवित हुए हैं और उन्होंने नीलकरों द्वारा शोषण के प्रतिवादस्वरूप नाटक का अनुवाद अँग्रेजी में प्रकाशित किया तो उन पर अँग्रेजी सरकार द्वारा मुकदमा चलाया गया और उन्हें एक महीने की जेल की सजा मिली।
बांग्ला के पहले सार्वजनिक, टिकट बिक्री से चलने वाले मंच पर यह नाटक जब 1872 में खेला गया तो एक ओर दर्शकों की भीड़ उमड़ पड़ी और दूसरी ओर अँग्रेजी अखबारों में इस पर बड़ी तीखी टिप्पणी हुई। 1876 में अँग्रेज सरकार द्वारा ड्रैमेटिक परफार्मेन्सेज कन्ट्रोल ऐक्ट लाना नील दर्पण जैसे नाटकों की विद्रोही भावना का दमन भी एक उद्देश्य था। इस नाटक का ऐतिहसिक महत्त्व तो है ही, इसके अलावा तत्कालीन अँग्रेजी शासन में न्याय के पाखंड और पक्षपातपूर्ण व्यवहार पर भी प्रकाश पड़ता है।
शब्दशक्ति

परिभाषा

शब्द का अर्थ बोध कराने वाली शक्ति ही शब्दशक्ति कहलाती है। यह शब्द, शब्द और शक्ति के समन्वय से बना है अर्थात शब्दशक्ति का समास विग्रह करने पर इसका तात्पर्य शब्द की शक्ति बताने से होता है।

शब्दशक्ति के प्रकार

हिन्दी व्याकरण में शब्दशक्ति तीन प्रकार की होती है:
इमाद वसीम

सैयद इमाद वसीम हैदर (उर्दू: عماد وسیم‎ जन्म १८ दिसंबर १९८८), जिन्हें आमतौर पर इमाद वसीम के नाम से जाना जाता है, एक वेल्स में जन्मे पाकिस्तान क्रिकेट टीम के खिलाड़ी हैं, जो २००६ में अंडर-19 क्रिकेट विश्व कप में राष्ट्रीय टीम के लिए खेले हैं और पहले भी खेल चुके हैं। इसके अलावा ये प्रथम श्रेणी क्रिकेट, लिस्ट ए क्रिकेट और ट्वेंटी-२० क्रिकेट भी खेल चुके है। उन्होंने फ़ेसल बैंक टी-२० कप २०१२–१३ सीज़न में इस्लामाबाद लियोपोर्ड्स की टीम का प्रतिनिधित्व किया। 
इमाद वसीम एक बाएं हाथ के बल्लेबाज और बाएं हाथ के ऑर्थोडॉक्स गेंदबाज हैं। वह पाकिस्तान सुपर लीग में कराची किंग्स के वर्तमान कप्तान हैं।
हाफूस (आम)

भारत में इलाके

हाफूस आमों की सबसे बेहतरीन किस्म महाराष्ट्र के कोंकण इलाके में स्थित सिंधुदुर्ग जिले की तहसील देवगढ़ में उगायी जाती है, साथ ही सबसे अच्छे आम सागर तट से 20 किलोमीटर अंदर की ओर स्थित जमीन पर ही उगते हैं। इसके अलावा महाराष्ट्र का रत्नागिरि जिला, गुजरात के दक्षिणी जिले वलसाड और नवसारी भी हाफूस की पैदावार के लिए प्रसिद्ध हैं। 
बिहार के कुछ क्षेत्रों में भी हापुस की पैदावार शुरू की गयी है।
नयनतारा

करियर

उन्होनें अय्या के साथ 2005 में तमिल सिनेमा में अपनी शुरुआत की और उसके बाद तेलुगू फ़िल्म लक्ष्मी, जिसके बाद उन्होनें कई व्यावसायिक रूप से सफल तमिल और तेलुगू फिल्मों में महिला नेतृत्व का किरदार निभाया। जिससे उन्होनें खुद को तमिल और तेलुगू सिनेमा में सबसे ज़्यादा मांग वाली अभिनेत्रियों के रूप में स्थापित किया। 2010 में उन्होनें फिल्म सुपर के माध्यम से कन्नड़ फिल्म में शुरुआत की। श्री राम राज्यम (2011) में सीता के चित्रण के लिये उन्होनें सर्वश्रेष्ठ तेलुगू अभिनेत्री का फिल्म फेयर पुरस्कार और सर्वश्रेष्ठ अभिनेत्री के लिए नंदी पुरस्कार अर्जित किया। 2011 में उन्होनें चेन्नई में ईसाई धर्म को छोड़कर आर्य समाज मंदिर में हिंदू धर्म अपना लिया और उनका मंचीय नाम नयनतारा उनका आधिकारिक नाम बन गया।
ऐतरेय ऋषि

ऐतरेय ऋषि ऋग्वेद की ऐतरेय नामक शाखा के प्रवर्तक हैं। इस शाखा के ऐतरेय ब्राह्मण, ऐतरेय आरण्यक तथा ऐतरेय उपनिषद् इत्यादि ग्रंथ उपलब्ध हैं। सायण के अनुसार इतरा नामक स्त्री से उत्पन्न होने के कारण इनका ऐतरेय नाम पड़ा। महिदास इनका मूल नाम था और ये हारीत वंश में उत्पन्न मांडूकि ऋषि के पुत्र थे। बचपन से ही ये चुपचाप रहते थे और "नमो भगवते वासुदेवाय" मंत्र का जाप किया करते थे। इनके पिता मांडूकि ने पिंगा नाम की एक अन्य स्त्री से विवाह कर लिया जिससे उन्हें चार पुत्र हुए। बड़े होने पर उक्त चारों ही पुत्र विद्वान् बने और सब उनका अत्यधिक सम्मान करने लगे। इससे इतरा को दु:ख हुआ और उसने ऐतरेय से कहा, "तेरे विद्वान् न होने से तेरे पिता मेरा अपमान करते हैं, अत: मैं अब देहत्याग करूँगी।" इसपर ऐतरेय ने अपनी माता को धर्मज्ञान देकर देहत्याग के विचार से विरत किया।
कालांतर में विष्णु ने ऐतरेय और उनकी माता को साक्षात् दर्शन दिए और ऐतरेय को अप्रतिम विद्वान् होने का वर दिया। हरिमेध्य द्वारा कोटितीर्थ नामक स्थान पर आयोजित यज्ञ में भगवान विष्णु के निर्देशानुसार ऐतरेय ने वेदार्थ पर प्रभावशाली व्याख्यान दिया। इससे प्रसन्न हो हरिमेध्य ने न केवल उनकी पूजा की अपितु अपनी कन्या से उनका विवाह भी कर दिया।
चंदोली

चंदौली वाराणसी से अलग होकर बनाया गया ज़िला है। चंदौली को धान का कटोर कहा जाता है। चंदौली में पूरे भारत का सबसे रेलवे यार्ड मुग़लसराय में है। साथ ही मुग़लसराय यहां का सबसे बड़ा रेलवे स्टेशन भी है।
चुनाव आयुक्त

भारत के चुनाव आयुक्त मान्यनीय श्री सुनील अरोड़ा जी,अशोक लवासा जी और नये चुनाव आयुक्त सुशील चन्द्रा। जिनका कार्यकाल क्रमशः 1 सितम्बर 2017, 23 जनवरी 2018 व 15फरवरी2019 है।
मैग्निसियम फास्फेट

मैग्निसियम फास्फेट एक अकार्बनिक यौगिक है।
भारतीय क्लाइनोमीटर सर्वेक्षण

यह एक प्रमुख भौगोलिक सर्वेक्षण हैं।

सर्वेक्षण के प्रमुख उकपरण

== सर्वेक्षण विधी == क्लैनोमिटर से कोणीय मापन के लिए प्रयोग करते है
संवेद (पत्रिका)

संवेद (हिन्दी पत्रिका) [[चित्र:|thumb|right|200px
|]] सम्पादक : किशन कालजयी, नयी दिल्ली
[[चित्र:
|thumb|right|200px|]] 'संवेद' हिन्दी भाषा, साहित्य, संस्कृति और समाज पर विमर्शपरक लघु पत्रिका है। लघु पत्रिका आन्दोलन को वृहदतर रूप में देने में इसकी भूमिका काफी महत्त्वपूर्ण है। संवेद फाउण्डेशन की इस अनियतकालीन पत्रिका की शुरूआत बिहार के छोटे से कस्बे जमालपुर (मुंगेर) में सन् 1991 ईस्वी में हुई। संवेद के शुरुआती तेरह अंकों का प्रकाशन महात्मा गाँधी मार्ग, गायत्री नगर, जमालपुर, मुंगेर-110085 से हुआ तो इसके बाद के सभी अंकों का प्रकाशन सेक्टर-16, रोहिणी, दिल्ली-110085 से नियमित रूप से हो रहा है। इसके सम्पादक किशन कालजयी हिन्दी के जाने-माने रंगकर्मी, संस्कृतिकर्मी और साहित्यकार है। जमालपुर (मुंगेर) से अन्तिम बार प्रकाशित संवेद का तेरहवां अंक लोकनायक जय प्रकाश नारायण पर केन्द्रित था जिसमें उनके समग्र व्यक्तित्व की पड़ताल की गयी है। हिन्दी में लोकनायक जय प्रकाश नारायण पर निकला अपने ढंग का यह एकमात्र अंक है। इसके बाद के सभी अंक रोहिणी, दिल्ली से प्रकाशित हुए हैं। हाल ही में 'मेरे प्रेम-पत्र : देवीशंकर अवस्थी' (प्रस्तुति : कमलेश अवस्थी) पर केन्द्रित अप्रेल 2012 अंक के साथ ही संवेद ने अपने 50 अंक पूरे किए है। संवेद का पहला अंक सन् 1991 ईस्वी के उदारीकरण के दौर की 'भूमण्डलीकरण की चुनौतियों' पर केन्द्रित था और इसका छत्तीसवां अंक उदारीकरण के ठीक बीस वर्ष बाद के 'भूमण्डलीकरण के दौर में' केन्द्रित था। संवेद ने हिन्दी में भूमण्डलीकरण के रूपों उदारीकरण और बाजारीकरण के खतरों को उसके आगमन के साथ ही चिह्नने और उसे गम्भीरतापूर्क विचार-विमर्श के केन्द्र में लाने का ऐतिहासिक महत्त्व का कार्य तो किया ही है, इसने अपने हमारे समय की कई महान विभूतियों पर भी महत्त्वपूर्ण अंक निकाले है। संवेद का चौहहवां अंक हिन्दी के प्रसिद्ध गद्यशिल्पी निर्मल वर्मा पर केन्द्रित था जिसका शीर्षक था - 'चुनी हुई चुप्पियों की आवाज : निर्मल वर्मा पर विशेष'। संवेद का पन्द्रहवां अंग अप्रतिम किस्सागो मनोहर श्याम जोशी पर केन्द्रित थी और उसका शीर्षत था - 'मनोहर श्याम जोशी : कैसे किस्सागो'। संवेद का सोलहवां अंक हमारे समय के विशिष्ट कवि अरूण कमल पर केन्द्रित था तो संवेद का सत्रहवां अंक हिन्दी के विशिष्ट कवि-कथाकार उदय प्रकाश पर केन्द्रित था। 'सिर्फ लिखने से कोई लेखक नहीं होता' शीर्षक उदय प्रकाश से रविकान्त, विमल झा, अभय कुमार दुबे, कमल कुमार मिश्र, उमाशंकर सिंह, विजेन्द्र चौहान, अविनाश और भूपेन सिंह का संवाद इसकी अंक की विशिष्ट उपलब्धि है। संवेद का अट्ठारहवां अंक राजनीतिक-समाजशास्त्री धीरूभाई शेठ पर केन्द्रित है और इसका शीर्षक है - 'विद्रोही बुद्धिजीवी का संसार : धीरूभाई शेठ पर विशष'। संवेद का चौबीसवां अंक कृष्णा सोबती के रचना संसार पर केन्दित है और इसका शीर्षक है - ' जीवन का उदास संगीत : कृष्णा सोबती पर विशेष'।
चारसद्दा ज़िला

चारसद्दा (उर्दू: چارسدہ‎, पश्तो: چارسدې‎, अंग्रेज़ी: Charsadda) पाकिस्तान के ख़ैबर-पख़्तूनख़्वा प्रांत के मध्य भाग में स्थित एक ज़िला है। इस ज़िले की राजधानी चारसद्दा नाम का ही शहर है। यह ज़िला पहले पेशावर महानगर का हिस्सा हुआ करता था। माना जाता है कि भारतीय उपमहाद्वीप की प्राचीन नगरी पुष्कलावती, जिसका रामायण में भी ज़िक्र आता है, इसी चारसद्दा ज़िले में स्थित थी।

विवरण

कोहिस्तान ज़िले में सन् १९९८ में १०,२२,३६४ लोगों कि आबादी थी। इसका क्षेत्रफल क़रीब ९९६ वर्ग किमी है। यहाँ के ज़्यादातर लोग पश्तो बोलने वाले पश्तून हैं। इस ज़िले में दो तहसीलें हैं जिनमें ४६ संघीय काउन्सिलें आती हैं।
जय-विजय

कथा

एक बार सनक, सनन्दन, सनातन और सनत्कुमार (ये चारों सनकादिक ऋषि कहलाते हैं और देवताओं के पूर्वज माने जाते हैं) सम्पूर्ण लोकों से विरक्त होकर चित्त की शान्ति के लिये भगवान विष्णु के दर्शन करने हेतु उनके बैकुण्ठ लोक में गये। बैकुण्ठ के द्वार पर जय और विजय नाम के दो द्वारपाल पहरा दिया करते थे। जय और विजय ने इन सनकादिक ऋषियों को द्वार पर ही रोक लिया और बैकुण्ठ लोक के भीतर जाने से मना करने लगे।
उनके इस प्रकार मना करने पर सनकादिक ऋषियों ने कहा, "अरे मूर्खों! हम तो भगवान विष्णु के परम भक्त हैं। हमारी गति कहीं भी नहीं रुकती है। हम देवाधिदेव के दर्शन करना चाहते हैं। तुम हमें उनके दर्शनों से क्यों रोकते हो? तुम लोग तो भगवान की सेवा में रहते हो, तुम्हें तो उन्हीं के समान समदर्शी होना चाहिये। भगवान का स्वभाव परम शान्तिमय है, तुम्हारा स्वभाव भी वैसा ही होना चाहिये। हमें भगवान विष्णु के दर्शन के लिये जाने दो।" ऋषियों के इस प्रकार कहने पर भी जय और विजय उन्हें बैकुण्ठ के अन्दर जाने से रोकने लगे। जय और विजय के इस प्रकार रोकने पर सनकादिक ऋषियों ने क्रुद्ध होकर कहा, "भगवान विष्णु के समीप रहने के बाद भी तुम लोगों में अहंकार आ गया है और अहंकारी का वास बैकुण्ठ में नहीं हो सकता। इसलिये हम तुम्हें शाप देते हैं कि तुम लोग पापयोनि में जाओ और अपने पाप का फल भुगतो।" उनके इस प्रकार शाप देने पर जय और विजय भयभीत होकर उनके चरणों में गिर पड़े और क्षमा माँगने लगे।
यह जान कर कि सनकादिक ऋषिगण भेंट करने आये हैं भगवान विष्णु स्वयं लक्ष्मी जी एवं अपने समस्त पार्षदों के साथ उनके स्वागत के लिय पधारे। भगवान विष्णु ने उनसे कहा, "हे मुनीश्वरों! ये जय और विजय नाम के मेरे पार्षद हैं। इन दोनों ने अहंकार बुद्धि को धारण कर आपका अपमान करके अपराध किया है। आप लोग मेरे प्रिय भक्त हैं और इन्होंने आपकी अवज्ञा करके मेरी भी अवज्ञा की है। इनको शाप देकर आपने उत्तम कार्य किया है। इन अनुचरों ने तपस्वियों का तिरस्कार किया है और उसे मैं अपना ही तिरस्कार मानता हूँ। मैं इन पार्षदों की ओर से क्षमा याचना करता हूँ। सेवकों का अपराध होने पर भी संसार स्वामी का ही अपराध मानता है। अतः मैं आप लोगों की प्रसन्नता की भिक्षा चाहता हूँ।"
भगवान के इन मधुर वचनों से सनकादिक ऋषियों का क्रोध तत्काल शान्त हो गया। भगवान की इस उदारता से वे अति अनन्दित हुये और बोले, "आप धर्म की मर्यादा रखने के लिये ही अपने इतना आदर देते हैं। हे नाथ! हमने इन निरपराध पार्षदों को क्रोध के वश में होकर शाप दे दिया है इसके लिये हम क्षमा चाहते हैं। आप उचित समझें तो इन द्वारपालों को क्षमा करके हमारे शाप से मुक्त कर सकते हैं।"
भगवान विष्णु ने कहा, "हे मुनिगण! मै सर्वशक्तिमान होने के बाद भी ब्राह्मणों के वचन को असत्य नहीं करना चाहता क्योंकि इससे धर्म का उल्लंघन होता है। आपने जो शाप दिया है वह मेरी ही प्रेरणा से हुआ है। ये अवश्य ही इस दण्ड के भागी हैं। ये दिति के गर्भ में जाकर दैत्य योनि को प्राप्त करेंगे और मेरे द्वारा इनका संहार होगा। ये मुझसे शत्रुभाव रखते हुये भी मेरे ही ध्यान में लीन रहेंगे। मेरे द्वारा इनका संहार होने के बाद ये पुनः इस धाम में वापस आ जावेंगे।"
फ्रेडरिक पिन्काट

फ्रेडरिक पिन्काट (1836 - 7 फ़रवरी 1896) इंग्लैण्ड के निवासी एवं किन्तु हिन्दी के परम् हितैषी थे। स्वयं हिन्दी में लेख लिखने तथा हिन्दी पत्रिकाएँ सम्पादित करने के अलावा उन्होने तत्कालीन् हिन्दी लेखकों को भी प्रोत्साहित किया। इंग्लैण्ड में बैठे-बैठे ही उन्होने हिन्दी पर अच्छा अधिकार प्राप्त कर लिया था। भारतीय सिविल सेवा में हिन्दी के प्रतिष्ठापन का श्रेय भी इनको ही है।
एगुक्गा

अर्थ

'कोरियाई संस्कृति का विश्वकोश' "एगुक्गा" को "देश से प्यार करने के लिए मन को जगाने वाले गाने" के रूप में परिभाषित करता है। "एगुक्गा" अपने आप में एक राष्ट्रीय गान से विभेदित है। जहाँ एक राष्ट्रीय गान देश का आधिकारिक प्रतीक है, वहीं एगुक्गा अपने देश के प्रति प्रेम रखने वाले किसी भी आधिकारिक या अनधिकृत गीत को दर्शाता है। हालांकि, राष्ट्रीय स्तर पर नामित "एगुक्गा" राष्ट्रीय प्रतीक की भूमिका निभाता है। आम तौर पर, एगुक्गा शब्द दक्षिण कोरिया के राष्ट्रीयगान को दर्शाता है। फिर भी, दक्षिण कोरिया में अभी भी दस से अधिक अन्य मौजूदा "एगुक्गाएँ" हैं।

इतिहास

"एगुक्गा" के वर्तमान आधिकारिक संस्करण के संगीतकार के विषय में कई सिद्धांत हैं। आम तौर पर माना जाता है कि गीत के बोल यूं ची-हो द्वारा १८९६ में सियोल में स्वतंत्रता गेट के आधारशिला समारोह के लिए लिखे गए थे। संयुक्त राज्य अमेरिका के अनुरोध पर सरकार द्वारा १९५५ में "एगुक्गा" के संगीतकार की खोज के लिए समिति" को स्थापित किया गया, लेकिन समिति ने यह निष्कर्ष निकाला की किसी एक संगीतकार को नामित करने के लिए पर्याप्त सबूत नहीं थे।

प्रतिलिप्याधिकार

क्योंकि संगीतकार अहं एअक-ताई की मृत्यु १९६५ में हुई थी, संगीत का प्रतिलिप्याधिकार कम से कम २०३६ तक समाप्त नहीं होने वाला था। एक प्रतिलिप्याधिकार-धारकों के समूह ने दो दक्षिण कोरियाई पेशेवर फुटबॉल क्लबों को दिसंबर २००३ में इस गीत को चलाने के लिए नालिश किया था। हालांकि, १६ मार्च २००५ को, संगीतकार की विधवा-पत्नी लोलिता अहं और उनके परिवार ने "एगुक्गा" के लिए सभी अधिकार दक्षिण कोरियाई सरकार को दे दिए। गीत अब सार्वजनिक डोमेन में हैं।
प्रधानमंत्री आर्थिक सलाहकार परिषद

प्रधानमंत्री आर्थिक सलाहकार परिषद या 'पीएमईएसी' भारत में प्रधानमंत्री को आर्थिक मामलों पर सलाह देने वाली समिति है। इसमें एक अध्यक्ष तथा चार सदस्य होते हैं। इसके सदस्यों का कार्यकाल प्रधानमंत्री के कार्यकाल के बराबर होता है। आमतौर पर प्रधानमंत्री द्वारा शपथ ग्रहण के बाद सलाहकार समिति के सदस्यों की नियुक्ति होती है। प्रधानमंत्री द्वारा पदमुक्त होने के साथ ही सलाहकार समिति के सदस्य भी त्यागपत्र दे देते हैं।

इतिहास

१७ मई २०१४ को प्रधानमंत्री मनमोहन सिंह के पदमुक्त होने के समय इस समिति के प्रमुख चक्रवर्ती रंगराजन थे। इसके चार अन्य सदस्य थे- सौमित्र चौधरी, वी.एस. व्यास, पुलिन बी. नायक और दिलीप एम. नचाने।

कार्य

आर्थिक सलाहकार परिषद एक स्वतंत्र निकाय है, जिसका कार्य आर्थिक मुद्दो पर सरकार को ,विशेष कर प्रधानमंत्री को सलाह देना है। यह सलाह अपनी ओर से अथवा प्रधानमंत्री द्वारा सौपें गये किसी विषय पर हो सकती है। इसके अतरिक्त प्रधानमंत्री द्वारा सोपें गये किसी अन्य कार्य को अंजाम देना भी इसके कार्यो में शामिल है।